Bevor Minga um 1158 grindt worn is, hot scho a bedeitnder Flussibergang iber d´Isar existiad, de Feringa Bruckn. Untafering is as easchte Moi 1180 ois sejbständiga Ort (inferius Feringin) urkundle gnennt worn. Spada wors Bstandtei vo da Grofschoft Ismaning, wo zan Hochstift Freising zäjt hod. Seit am Reichsdeputationshauptschluss vo 1803 ghert da Ort zu Bayern. Duach de Vawoitungsreform in Bayern is mitm Gmoaedikt vo 1818 de heitige Gmoa entstandn.